**grb7**

**PRIMORSKO-GORANSKA ŽUPANIJA**

**Upravni odjel za turizam, poduzetništvo i ruralni razvoj**

Na temelju članka 23. Pravilnika o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Službene novine“ broj 34/15 i 18/21), objavljuje se sljedeći

**NATJEČAJ**

**ZA FINANCIRANJE PROGRAMA I PROJEKATA LOKALNIH AKCIJSKIH GRUPA U POLJOPRIVREDI U 2023. GODINI**

**I.**

Predmet natječaja je prikupljanje prijava programa i projekata iz područja poljoprivrede koje će financirati Primorsko-goranska županija (u daljnjem tekstu: Županija) u 2023. godini.

**II.**

Županija će financirati provedbu programa/projekata iz sljedećeg područja:

* poljoprivreda

**III.**

Ciljane skupine korisnika programa/projekata iz točke II. ovoga Natječaja jesu:

* lokalne akcijske grupe sa sjedištem u Primorsko-goranskoj županiji čiji su članovi dvije ili više jedinica lokalne samouprave s područja Primorsko-goranske županije

**IV.**

Pravo sudjelovanja na natječaju imaju isključivo lokalne akcijske grupe iz točke III. ovog natječaja.

Pravo sudjelovanja na natječaju nemaju proračunski i izvanproračunski korisnici Proračuna Županije i drugih proračuna

Korisnici mogu ostvariti sredstva za isti program/projekt samo kod jednog upravnog tijela Županije.

**V.**

Prijava programa/projekta treba biti izrađena sukladno odredbama dokumentacije za provedbu natječaja, a isti prijavitelj može prijaviti jedan program/projekt.

Prijavljeni program/projekt može se provoditi isključivo na području Primorsko-goranske županije.

**VI.**

Kriteriji za odabir programa/projekata, mogući iznosi financiranja, modeli plaćanja i ostale odredbe bitne za prijavu programa/projekata sadržane su u dokumentaciji za provedbu natječaja.

**VII.**

Dokumentacija za provedbu natječaja dostupna je na mrežnim stranicama Županije: [www.pgz.hr](http://www.pgz.hr/) i mrežnim stranicama Ureda za udruge Vlade Republike Hrvatske.

**VIII.**

S prijaviteljem odabranog programa/projekta sklopit će se ugovor o sufinanciranju. Ugovor o sufinanciranju sklopit će se temeljem odluke Župana Primorsko-goranske županije o visini odobrenog iznosa sufinanciranja programa/projekta.

**IX.**

Prijave programa/projekata dostavljaju se u zatvorenoj omotnici na adresu: Primorsko-goranska županija, Upravni odjel za turizam, poduzetništvo i ruralni razvoj, Riva 10, 51000 Rijeka, s naznakom „Prijava Programa na Javni natječaj za financiranje programa i projekata lokalnih akcijskih grupa u poljoprivredi u 2023. godini - NE OTVARATI“ ili se predaju neposredno u pisarnici Županije, na adresi: Riva 10, Rijeka. Osim navedenog, prijava se može dostaviti i elektroničkim putem, na adresu e-pošte: [gospodarstvo@pgz.hr](mailto:gospodarstvo@pgz.hr), pri čemu svi dokumenti moraju biti u PDF formatu.

Krajnji rok za podnošenje prijava, odnosno dostavu prijedloga programa/projekata, je 30 dana od dana objave Javnog natječaja, bez obzira na način dostave.

**X.**

Prijave pristigle izvan roka, prijave koje nisu izrađene sukladno odredbama dokumentacije za provedbu natječaja, prijave prijavitelja koji nije uredno izvršavao ugovorne obveze prema Županiji u prethodnim godinama ili prijave neovlaštenih predlagatelja neće se razmatrati.

**XI.**

Rezultati natječaja bit će objavljeni na mrežnim stranicama Županije: [www.pgz.hr](http://www.pgz.hr/), u roku od 15 dana od dana donošenja odluke Župana o odabiru programa/projekata.